**NÁVRH**

Obecné zastupiteľstvo Breziny v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami §7 ods. 4,5 a 6, §8 ods.2 a 4, §12 ods. 2 a 3, § 16 ods. 2a 3, §17 ods. 2,3,4 a 7, § 98b ods. 5, §99e ods.9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znezí neskorších predpisov vydáva toto:

**Všeobecne záväzné nariadenie**

**Č. 4/2020**

 **o miestnych daniach a miestnom poplatku za komunálne odpady a drobné stavebné odpady**

**Prvá časť**

**§1**

**Základné ustanovenia**

1. Obecné zastupiteľstvo v Brezinách podľa § 11 ods. 4 písm. d/ zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na §98 zákona č. 582/2004 z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov s účinnosťou od 1.januára 2021, zostávajú v platnosti na území obce nasledovné dane:
2. miestne dane:
* Daň z nehnuteľnosti
* Daň za psa
* Daň za predajné automaty
* Daň za nevýherné hracie prístroje
* Daň za užívanie verejného priestranstva
* Daň za ubytovanie
1. Miestny poplatok za komunálne odpady a drobné stavebné odpady (ďalej len poplatok)
2. Toto všeobecne záväzné nariadenie upravuje podmienky určovania a vyberania miestnych daní a miestneho poplatku za komunálne odpady a drobné stavebné odpady (ďalej len „poplatok“)

 **DRUHÁ ČASŤ**

 **§2**

**DAŇ Z NEHNUTEĽNOSTÍ**

Daň z nehnuteľností zahŕňa:

1. Daň z pozemkov
2. Daň zo stavieb
3. Daň z bytov a nebytových priestorov v bytovom dome

**§3**

**Daň z pozemkov**

**Čl.1 hodnota pozemku**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávnaté porasty je hodnota pozemku bez porastov určená vynásobením výmery pozemkov v m² a hodnoty pôdy za 1m² uvedenej v prílohe č. 1 zákona č. 582/2004. Hodnota pozemkov pre ornú pôdu, chmeľnice, vinice a ovocné sady v k.ú. Breziny je 0,1835 €, hodnota pozemkov pre trvalé trávnaté porasty v k.ú. Breziny je 0,0262 €.
2. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m ² a hodnoty pozemku zistenej na 1m² podľa platných predpisov o stanovení všeobecnej hodnoty majetku. Správca dane pre lesné pozemky na ktorých sú hospodárske lesy, rybníky s chovom rýb a otatné hospodársky využívané vodné plochy na území obce Breziny určuje hodnotu pozemku bez porastov vo výške 0,04 €/m². Táto hodnota pozemku sa použíje len ak daňovník hodnotu pozemku nepreukáže znaleckým posudkom.
3. Základom dane z pozemkov pre pozemky druhu záhrady, zastavané plochy, nádvoria a ostatné plochy je hodnota pozemku určená vynásobením výmery pozemkov v m ² a hodnoty pozemkov na 1m² uvedenej v prílohe č. 2 zákona č. 582/2004. Hodnota pozemkov pre pozemky druhu záhrady, zastavaná plocha a nádvoria a ostatné plochy je 1,32m².
4. Správa dane pre stavebné pozemky na území obce Breziny určuje hodnotu pozemku vo výške 13,27 €/m², ktorou sa pri výpočte základu dane z pozemkov násobí výmera pozemkov v m².
5. Základom dane z pozemkov podľa §6 ods. 1 zákona č. 582/2004 Z.z., na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb (ďalej len „predajný stánok“), je hodnota pozemku určená vynásobením skutočnej výmery transformačnej stanice alebo predajného stánku v m ² a hodnoty pozemku za 1m² uvedenej v článku 1 ods. 4 pre stavebné pozemky.

 **Čl. 2 sadzba dane**

1. Ročná sadzba dane z pozemkov podľa §8 ods. 1 zákona o miestnych daniach a poplatku je 0,25%.
2. Správca dane určuje ročnú sadzbu dane z pozemkov pre jednotlivé druhy pozemkov na celom území obce Breziny nasledovne v % zo základu dane:
3. Orná pôda, chmeľnice, vinice a ovocné sady, trvalé trávnaté porasty...0,35%
4. Záhrady ..................................................................................................0,35%
5. Zastavané plochy a nádvoria, ostatné plochy.........................................0,35%
6. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy.....................................................0,35%
7. Stavebné pozemky..................................................................................0,35%
8. Správa dane ustanovuje na jednotlivé skupiny pozemkov uvedených v písm. a-e ods. 1 čl.2, na ktoré bolo vydané povolenie dobývania ložiska nevyhradeného nerastu (rašelina, bahno, kameň, štrk a piesok) alebo na ktorých sa nachádza zariadenie na výrobu elektriny zo slnečnej energie a na ktorých sa nachádza transformačná stanica alebo predajný stánok slúžiaci k predaju tovaru alebo poskytovania služieb ročnú sadzbu dane, nasledovne v % zo základu dane:
9. Orná pôda, chmeľnice, vinice a ovocné sady, trvalé trávnaté porasty...0,40%
10. Záhrady ..................................................................................................0,40%
11. Zastavané plochy a nádvoria, ostatné plochy.........................................0,40%
12. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy.....................................................0,40%
13. Stavebné pozemky..................................................................................0,40%

**Článok 3 Oslobodenie od dane z pozemkov**

1. Správca dane oslobodzuje od dane z pozemkov v zmysle § 17 ods. 2 tieto pozemky:
2. Pozemky, na ktorých sú cintoríny, kolumbária, urnové háje a rozptylové lúky
3. Pozemky verejne prístupných parkov, priestorov a športovísk
4. Pozemky užívané školami a školskými zariadeniami
5. Pozemky vlastníka, ktorý vykonáva dobrovoľnícku činnosť podľa zákona č. 406/2011 Z.z. o dobrovoľníctve a o zmene a doplnení niektorých zákonov v prospech obce na podporu plnenia jej úloh.

**§4**

**Daň zo stavieb**

**Článok 1 Sadzba dane**

1. Ročná sadzba dane zo stavieb podľa §12 ods. 1 zákona o miestnych daniach a poplatku je 0,033 € za každý aj začatý m² zastavanej plochy.
2. Ročnú sadzbu dane zo stavieb uvedenú v ods. 1 správca dane zvyšuje pre:
3. Stavby na bývanie a drobné stavby, ktoré majú doplnkovú funkciu pre hlavnú stavbu.....0,049€ za každý aj začatý m ² zastavanej plochy.
4. Stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu..................0,049 € za každý aj začatý m ² zastavanej plochy.
5. Chaty a stavby na individuálnu rekreáciu na 0,099 € za každý aj začatý m ² zastavanej plochy.
6. Samostatne stojace garáže na 0,165 € za každý aj začatý m ² zastavanej plochy.
7. Stavby hromadných garáží na 0,165 € za každý aj začatý m ² zastavanej plochy.
8. Stavby hromadných garáži umiestnených pod zemou na 0,165 € za každý aj začatý m ² zastavanej plochy.
9. Priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu na 0,199 € za každý aj začatý m ² zastavanej plochy.
10. Stavby na ostatné podnikanie a na zárobkovú činnosť, skladovania a administratívu súvisiacu s ostatným podnikaním a zárobkovou činnosťou na 0,531 € za každý aj začatý m ² zastavanej plochy.
11. Ostatné stavby neuvedené v písmenách a) až h) na 0,149 € za každý aj začatý m ² zastavanej plochy.
12. Správca dane pri viacpodlažných stavbách určuje príplatok za každé ďalšie podlažie okrem prvého nadzemného podlažia u:
13. Stavby na bývanie a drobné stavby, ktoré majú doplnkovú funkciu pre hlavnú stavbu.....0,04€ za každé ďalšie podlažie okrem prvého nadzemného podlažia,
14. Stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu.................. 0,04€ za každé ďalšie podlažie okrem prvého nadzemného podlažia
15. Chaty a stavby na individuálnu rekreáciu na 0,09€ za každé ďalšie podlažie okrem prvého nadzemného podlažia
16. Samostatne stojace garáže na 0,1€ za každé ďalšie podlažie okrem prvého nadzemného podlažia
17. Stavby hromadných garáží na 0,01€ za každé ďalšie podlažie okrem prvého nadzemného podlažia.
18. Stavby hromadných garáži umiestnených pod zemou na 0,01€ za každé ďalšie podlažie okrem prvého nadzemného podlažia
19. Priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej pdorukcie vrátane stavieb na vlastnú administratívu 0,2€ za každé ďalšie podlažie okrem prvého nadzemného podlažia.
20. Stavby na ostatné podnikanie a na zárobkovú činnosť, skladovania a administratívu súvisiacu s ostatným podnikaním a zárobkovou činnosťou na 0,05€ za každé ďalšie podlažie okrem prvého nadzemného podlažia
21. Ostatné stavby neuvedené v písmenách a) až h) na 0,1 € za za každé ďalšie podlažie okrem prvého nadzemného podlažia
22. Ak stavba slúži na viaceré účely, na ktoré sú určené rôzne sadzby podľa ods. 2, a príplatok podľa ods. 3, pomerná časť základu dane sa zistí ako pomer podlahovej plochy časti stavby využívanej na jednotlivý účel využitia k celkovej podlahovej ploche stavby.
23. Na zaradenie stavby podľa ods. 2 je rozhodujúci účel jej využitia k 1. januáru zdaňovacieho obdobia.

**Článok 2 oslobodenie od dane zo stavieb**

1. Správca dane oslobodzuje od dane zo stavieb stavby vo vlastníctve športového klubu, vykonávajúceho verejnoprospešnú činnosť v oblasti telesnej kultúry.
2. Správca dane oslobodzuje od dane zo stavieb vlastníka, ktorý vykonáva dobrovoľnícku činnosť podľa zákona č. 406/2011 Z.z. o dobrovoľníctve a o zmene a doplnení niektorých zákonov v prospech obce na podporu plnenia jej úloh.

**§5**

**Daň z bytov**

**Článok 1 Sadzba dane**

1. Ročná sadzba dane z bytov podľa §16 ods. 1 zákona o miestnych daniach a poplatku je 0,033 € za každý aj začatý m ² podlahovej plochy bytu a nebytového priestoru.
2. Ročnú sadzbu dane z bytov uvedenú v ods. 1 správca dane zvyšuje v obci u:
3. bytov na 0,049 € za každý začatý m² podlahovej plochy bytu,
4. nebytových priestorov na 0,030 € za každý začatý m² podlahovej plochy nebytového priestoru.
5. Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely tohto zákona považuje za nebytový priestor.

**Určenie sumy dane, ktorú správca dane nebude vyrubovať**

**§ 6**

1. Správca dane určuje, že daň v úhrne do sumy troch eur nebude vyrubovať.

**TRETIA ČASŤ**

**§7**

**Daň za psa**

1. Predmetom dane za psa je pes starší ako 6 mesiacov chovaný fyzickou alebo právnickou osobou, ktorá je:
2. Vlastníkom psa, alebo
3. Držiteľom psa, ak sa nedá preukázať, kto psa vlastní.
4. Predmetom dane za psa nie je:
5. Pes chovaný na vedecké účely
6. Pes umiestnený v útulku zvierat
7. Pes so špeciálnym výcvikom, ktorého vlastní, alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom.
8. Vlastníkovi alebo držiteľovi psa vzniká daňová povinnosť 1.dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.
9. Sazdba dane je za jedného psa za kalendárny rok v sume 5 €. Takto určená sadzba dane platí za každého ďalšieho psa u toho istého daňovníka.
10. Daň za psa neplatí vlastník, alebo držiteľ psa, ktorý ho používa na sprevádzanie alebo ochranu nevidomej osoby, pričom táto skutočnosť musí byť preukázaná správcovi dane k 31.januáru príslušného zdaňovacieho obdobia.
11. Správca dane ustanovuje, že poskytuje zníženie dane za psa vo výške 50% v týchto prípadoch:
12. Držiteľ preukazu ZŤP/S
13. Držiteľ preukazu ZŤP.
14. Doklady preukazujúce skutočnosti potrebné pre daňové úľavy predloží daňovník do 31.januára príslušného zdaňovacieho obdobia:
15. Preukaz ZŤP/S
16. Preukaz ZŤP.
17. Daňovník je povinný nahlásiť psa do „Evidencia psov Obecného úradu Breziny“ a to bez ohľadu na vek psa.

**ŠTVRTÁ ČASŤ**

**§8**

**Daň za predajné automaty**

**Čl. 1 Predmet dane**

1. Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
2. Daňovníkom je fyzická alebo právnická osoba, ktorá predajné automaty prevádzkuje.
3. Správca dane určuje sadzbu dane za predajné automaty:
4. 33,19 € za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru,
5. 40,00 € za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru, ak skladba ponúkaného tovaru obsahuje tabakové výrobky alebo alkoholické nápoje,
6. 35,00 € za jeden predajný automat a kalendárny rok, obsahujúci v skladbe ponúkaného tovaru viac ako 10 druhov tovaru,
7. 45,00 € za jeden predajný automat a kalendárny rok, obsahujúci v skladbe ponúkaného tovaru viac ako 10 druhov tovaru, ak skladba ponúkaného tovaru obsahuje tabakové výrobky alebo alkoholické nápoje,
8. Správca dane oslobodí od dane prevádzkovateľov predajných automatov vydávajúcich mlieko a mliečne výrobky.
9. Prevádzkovateľ je povinný označiť každý predajný automat štítkom s uvedením týchto údajov:
10. Názov firmy, resp.meno podnikateľa,
11. Adresa
12. Dátum umiestnenia a začatia prevádzkovania,
13. Druh predajného automatu.
14. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.
15. Daňovník je povinný viesť písomne preukázanú evidenciu o počte prevádzkovania predajných automatov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania predajných automatov musí obsahovať:
16. Deň začatia prevádzkovania predajného automatu,
17. Deň ukončenia prevádzkovania predajného automatu,
18. Druh, typ a názov predajného automatu,
19. Výrobné číslo predajného automatu,
20. Obsah skladby ponúkaného tovaru do 10 druhov tovaru,
21. Obsah skladby ponúkaného tovaru nad 10 druhov tovaru,
22. Miesto umiestnenia predajného automatu.
23. Evidenciu je daňovník povinný na výzvu správcu dane predložiť pri kontrole alebo ju doručiť správcovi dane v lehote stanovenej vo výzve.
24. Daňovník je povinný k priznaniu k dani za predajné automaty predložiť správcovi dane hodnoverné doklady výrobcu, ktoré identifikujú predajný automat.

**PIATA ČASŤ**

**§9**

**Daň za nevýherné hracie prístroje**

**Čl. 1 Predmet dane**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.
2. Nevýherné hracie prístroje sú:
3. Elektronické prístroje na počítačové hry,
4. Mechanické prístroje, elektronické prístroje, automaty a iné zariadenia na zábavné hry.
5. Daňovníkom je fyzická alebo právnická osoba, ktorá nevýherné hracie prístroje prevádzkuje.
6. Správca dane určuje sadzbu dane za nevýherné hracie prístroje:
7. 33,19 € za jeden elektronický prístroj na počítačové hry a kalendárny rok,
8. 30,00 € za jeden mechanický prístroj – biliard a kalendárny rok,
9. 30,00 € za jeden mechanický prístroj – stolný futbal a kalendárny rok,
10. 30,00 € za jeden mechanický prístroj – stolný hokej a kalendárny rok,
11. 30,00 € za jeden mechanický prístroj – šípky a kalendárny rok,
12. 33,00 € za jedno iné zariadenie na zábavné hry ako je uvedené v písm. a) až e) a kalendárny rok.
13. Prevádzkovateľ je povinný označiť každý nevýherný hrací prístroj štítkom s uvedením týchto údajov:
14. Názov firmy, resp.meno podnikateľa,
15. Adresa
16. Dátum umiestnenia a začatia prevádzkovania,
17. Druh nevýherného hracieho prístroja.
18. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.
19. Daňovník je povinný viesť písomne preukázanú evidenciu o počte prevádzkovania nevýherných hracích prístrojov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania nevýherných hracích prístojov musí obsahovať:
20. Deň začatia prevádzkovania nevýherného hracieho prístroja ,
21. Deň ukončenia prevádzkovania nevýherného hracieho prístroja,
22. Druh, typ a názov nevýherného hracieho prístroja,
23. Výrobné číslo nevýherného hracieho prístroja,
24. Miesto umiestnenia nevýherného hracieho prístroja.
25. Evidenciu je daňovník povinný na výzvu správcu dane predložiť pri kontrole alebo ju doručiť správcovi dane v lehote stanovenej vo výzve.
26. Daňovník je povinný k priznaniu k dani za nevýherné hracie prístroje predložiť správcovi dane hodnoverné doklady výrobcu, ktoré identifikujú nevýherný hrací prístroj.

**ŠIESTA ČASŤ**

§10

**Daň za užívanie verejného priestranstva**

**Článok 1 Verejné priestranstvá a ich užívanie**

1. Verejnými priestranstvami v obci Breziny sú:
2. Miesta na miestnej komunikácii – ulice, parkoviská pred Obecným úradom Breziny, pri kultúrnom dome, pod cintorínom, trhové miesta v Horných a Dolných Brezinách, priestory autobusových zástaviek, ihriská a ďalšie evidované ako verejné priestranstvá.
3. Miesto pred hasičskou zbrojnicou
4. Pozemky a stavby, ktoré sú vo vlastníctve obce Breziny.
5. Osobitným spôsobom môže fyzická osoba alebo právnická osoba užívať verejné priestranstvá na:
6. Umiestnenie zariadenia, slúžiaceho na poskytovanie služieb a predajného zariadenia na verejnom priestranstve
7. Umiestnenie stavebného zariadenia a umiestnenie skládky na pozemku vo vlastníctve obce, ktorý je najbližší k pozemku vo vlastníctve stavebníka alebo vlastníka skládky,
8. Umiestnenie zariadenia cirkusu, zariadenia lunaparku a iných atrakcií na pozemku obce Breziny
9. Trvalé parkovanie vozidla mimo strážneho parkoviska, pred kultúrnym domom, obecným úradom, hasičskou zbrojnicou.
10. Daňovníkom je fyzická alebo právnická osoba, ktorá verejné priestranstvo užíva.
11. Daňovník je povinný písomne oznámiť správcovi dane deň začatia osobitného užívania verejného priestranstva najneskôr v deň začatia osobitného užívania verejného priestranstva Písomné oznámenie sa doručuje priamo správcovi dane osobne alebo emailom.
12. V prípade pochybnosti, je obec oprávnená posúdiť a rozhodnúť či v danom prípade sa jedná o verejné priestranstvo obce.

**Článok 2 sadzba dane**

1. Správca dane určuje sadzbu dane za osobitné užívanie verejného priestranstva:
2. Umiestnenie zariadenia na poskytovanie služieb a predajného zariadenia ....0,17€ za každý aj začatý m² a každý aj začatý deň
3. Umiestnenie stavebného alebo predajného zariadenia 0,17
4. Umiestnenie zariadenia cirkusu, lunaparku, príp. inej atrakcie.......0,17
5. Umiestnenie skládky 0,17
6. Za trvalé parkovanie vozidla mimo stráženého parkoviska.......0,3287
7. V prípade ods. 6 písm. e môže starosta udeliť výnimku pre stavebníka ktorý má právoplatné stavebné povolenie.
8. Daňová povinnosť vzniká dňom začatia užívania verejného priestranstva a zaniká dňom skončenia užívania verejného priestranstva.
9. Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.
10. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa vzniku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti zaniká, ak daňovník v uvedenej lehote zánik daňovej povinnosti neoznámi.

**SIEDMA ČASŤ**

**§11**

**Daň za ubytovanie**

1. Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, liečebný dom, ubytovacie zariadenie prírodných liečebných kupeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.
2. Daňovníkom je fyzická osoba, ktorá sa v ubytovacom zariadení odplatne prechodne ubytuje.
3. Základom dane je počet nocí strávených v ubytovacom zariadení. Pričom daňová povinnosť vzniká dňom začatia poskytovania odplatného prechodného ubytovania v zariadení.
4. Správca dane určuje sadzbu dane za ubytovanie 1 € na osobu a prenocovanie.
5. Platiteľom dane je prevádzkovateľ, ktorý odplatné prechodné ubytovanie poskytuje. Platiteľ dane je povinný písomne oznámiť deň vzniku alebo deň zániku daňovej povinnosti správcovi dane do 30 dní od dňa vzniku alebo zániku daňovej povinnosti na predpísanom tlačive uvedeného v prílohe č. 2 tohto nariadenia, ktoré obsahuje podrobnosti a náležitosti oznamovacej povinnosti. Tlačivo je pre platiteľa dane k dispozícii u správcu dane. Platiteľ je povinný tlačivo si sám vypísať a vyplnené tlačivo doručiť na obecný úrad Breziny.
6. Platiteľ dane je povinný viesť písomnú evidenciu preukazujúcu fyzicky ubytovaných osôb , tzv. Knihu ubytovaných. V knihe ubytovaných je platiteľ dane povinný očíslovať strany a predložiť knihu ubytovaných správcovi dane, do 30 dní od vzniku daňovej povinnosti, na opečiatkovanie a potvrdenie správnosti začatia vedenia evidencie. Knihu je platiteľ povinný na výzvu správcu dane preložiť pri kontrole alebo ju doručiť správcovi dane v lehote stanovenej vo výzve. Kniha ubytovaných musí obsahovať:
7. Meno a priezvisko ubytovaného,
8. Číslo občianskeho preukazu alebo cestovného pasu,
9. Trvalý pobyt,
10. Dátum príchodu a odchodu.
11. Platiteľ dane je povinný vydať daňovníkovi (fyzická osoba, ktorá sa v zariadení odplatne prechodne ubytuje ) potvrdenie o zaplatení dane.
12. Platiteľ dane môže platiť a odvádzať miestnu daň za ubytovanie týmito spôsobmi:
13. V hotovosti priamo do pokladne správcu dane,
14. Bezhotovostným prevodom na účet správcu dane
15. Platiteľ dane je povinný zaplatenú daň daňovníkom odviesť správcovi dane štvrťročne , a to do 10. dňa po uplynutí štvrťroka.

**OSMA ČASŤ**

**POPLATOK ZA KOMUNÁLNE ODPADY A DROBNÉ STAVEBNÉ ODPADY**

**§ 12**

**Predmet úpravy**

Predmetom tohto všeobecne záväzného nariadenia je poplatok, ktorý sa platí za komunálne odpady a drobné stavebné odpady, ktoré vznikajú na území obce Breziny, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu v zmysle zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

**§13**

**Poplatník**

1. Poplatok platí poplatník, ktorým je:
2. fyzická osoba, ktorá má v obci trvalý pobyt[[1]](#footnote-1) alebo prechodný pobyt,[[2]](#footnote-2) alebo ktorá je na území obce oprávnená užívať alebo užíva byt, nebytový priestor, pozemnú stavbu[[3]](#footnote-3)alebo jej časť, alebo objekt, ktorý nie je stavbou, alebo záhradu[[4]](#footnote-4), vinicu[[5]](#footnote-5), ovocný sad[[6]](#footnote-6), trvalý trávny porast[[7]](#footnote-7) na iný účel ako na podnikanie, pozemok v zastavanom území obce okrem lesného pozemku[[8]](#footnote-8)a pozemku, ktorý je evidovaný v katastri nehnuteľností ako vodná plocha35)[[9]](#footnote-9) (ďalej len „nehnuteľnosť“),
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
5. Ak má osoba podľa odseku 1 písm. a) v obci súčasne trvalý pobyt a prechodný pobyt, poplatníkom je len raz a poplatok platí iba z dôvodu trvalého pobytu. Ak má osoba podľa odseku 1 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatníkom je len raz a poplatok platí iba z dôvodu trvalého pobytu alebo prechodného pobytu. Ak má osoba podľa odseku 1 písm. a) v obci trvalý pobyt alebo prechodný pobyt a súčasne je podľa odseku 1 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatníkom je len raz a poplatok platí iba raz z dôvodu trvalého pobytu alebo prechodného pobytu. Ak poplatník nemá v obci trvalý pobyt ani prechodný pobyt a je oprávnený na území obce užívať alebo užíva viac nehnuteľností, poplatok platí a poplatníkom je len raz. To neplatí, ak sa na poplatníka vzťahuje množstvový zber v príslušnej časti obce.
6. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 1, ak na jeho základe:
	1. užíva priestory nehnuteľnosti vyhradené na prechodné ubytovanie v zariadení na to určenom,
	2. je hospitalizovaná v zariadení poskytujúcom služby zdravotnej starostlivosti,
	3. sa jej poskytuje sociálna služba v zariadení sociálnych služieb pobytovou formou,
	4. užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo
	5. v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

**§ 14**

**Platiteľ**

1. Poplatok od poplatníka v ustanovenej výške pre obec vyberá a za vybraný poplatok ručí:
	1. vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom[[10]](#footnote-10), poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
	2. správca[[11]](#footnote-11), ak je vlastníkom nehnuteľnosti štát, vyšší územný celok alebo obec (ďalej len „platiteľ“).
2. Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.
3. Ak viacero poplatníkov podľa §13 odseku 1 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Namiesto poplatníka, ktorý nie je spôsobilý na právne úkony v plnom rozsahu, preberá povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného preberá povinnosti poplatníka, povinná oznámiť obci.

**§15**

**Poplatková povinnosť**

Poplatková povinnosť vzniká dňom, ktorým nastane skutočnosť uvedená v §2 odseku 1, a zaniká dňom, ktorým táto skutočnosť zanikne.

**§ 16**

**Sadzba poplatku**

* 1. Sadzba poplatku je:
1. 0,05 eura za jeden liter alebo dm3 komunálnych odpadov alebo drobných stavebných odpadov alebo 0,05 eura za jeden kilogram komunálnych odpadov alebo drobných stavebných odpadov,
2. 0,077 eura za osobu a kalendárny deň, t.j. 28 Eur/ rok
3. 0,071 eura za kilogram drobných stavebných odpadov bez obsahu škodlivín.

**§ 17**

**Určenie poplatku**

1. V prípade množstvového zberu obec určí poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov.
2. Inak obec určí poplatok na zdaňovacie obdobie, ako:
3. súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa § 13 ods. 1 písm. a) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo
4. súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa § 13ods. 1 písm. b) alebo písm. c)
5. Ukazovateľ produkcie komunálnych odpadov v zdaňovacom období je súčet:
6. priemerného počtu osôb pripadajúci na zdaňovacie obdobie, ktoré sú v rozhodujúcom období s poplatníkom podľa § 13 ods. 2 písm. b) alebo písm. c) v pracovnoprávnom vzťahu, inom obdobnom vzťahu alebo ktoré sú u poplatníka v štátnozamestnaneckom pomere, alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcej sa v obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; do počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt (ďalej len „priemerný počet zamestnancov“), a
7. priemerného počtu:
	1. hospitalizovaných alebo ubytovaných osôb pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné služby alebo ubytovacie služby; do tohto počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt a
	2. miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby,
8. Rozhodujúcim obdobím podľa odseku 3 je:
	1. predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo
	2. ak nie je možné postupovať podľa písmena a)
		1. počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť podľa § 18 o skutočnosti, ktorá má za následok zánik poplatkovej povinnosti, alebo
		2. počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.

**§ 18**

**Oznamovacia povinnosť**

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a:
2. uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 13 ods. 3 aj identifikačné údaje za ostatných členov domácnosti, a ak je poplatníkom osoba podľa § 13 ods. 2 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
3. uviesť údaje rozhodujúce na určenie poplatku,
4. ak požaduje zníženie alebo odpustenie poplatku podľa § 21, predložiť aj doklady, ktoré odôvodňujú zníženie alebo odpustenie poplatku.

(2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali. Za zmenu skutočností rozhodujúcich na vyrubenie poplatku sa nepovažuje uplatnenie nároku na zníženie a odpustenie poplatku.

**§ 19**

**Vyrubenie poplatku a splatnosť**

1. Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Ak poplatník využíva množstvový zber, obec poplatok nevyrubí rozhodnutím. Ak je v obci, v jednotlivej časti obce podľa § 17a[[12]](#footnote-12), v jednotlivom katastrálnom území, pre poplatníkov obývajúcich, užívajúcich určité druhy nehnuteľností alebo sídliacich v určitých druhoch nehnuteľností zavedený množstvový zber, pričom obec vyrubuje poplatok rozhodnutím a súčasne nehnuteľnosť má oprávnenie užívať alebo užívajú viacerí poplatníci a nemajú určeného zástupcu, obec vyrubí poplatok každému z nich do výšky ich podielu na poplatku z celkového počtu poplatníkov užívajúcich zbernú nádobu priradenú k určitej nehnuteľnosti.
2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia
3. Ak poplatníkov žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi podľa odseku 1 alebo odseku 2.
4. Obec môže určiť platenie poplatku v splátkach. Splátky poplatku sú splatné v lehotách určených obcou v rozhodnutí, ktorým sa vyrubuje poplatok. Poplatník môže vyrubený poplatok, ktorý bol rozhodnutím obce určený v splátkach, zaplatiť aj naraz najneskôr v lehote splatnosti prvej splátky.

**§ 20**

**Určenie poplatku podľa pomôcok**

1. Správca dane písomne vyzve poplatníka, ktorý nesplní oznamovaciu povinnosť podľa § ..., na jej splnenie v primeranej lehote, ktorá nemôže byť kratšia ako osem dní.
2. Ak poplatník nesplní oznamovaciu povinnosť ani na základe výzvy podľa odseku 1, správca dane určí poplatok podľa pomôcok.
3. Správca dane oznámi poplatníkovi určenie poplatku podľa pomôcok, pričom dňom začatia určenia poplatku podľa pomôcok je deň uvedený v oznámení.
4. Na postup správcu dane pri určení poplatku podľa pomôcok sa vzťahuje osobitný predpis.[[13]](#footnote-13)

**§ 21**

**Vrátenie, zníženie a odpustenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia najneskôr do 30 dní odo dňa nahlásenia zmeny na základe žiadosti a doloženia dokladu a preukáže splnenie podmienok na vrátenie poplatku alebo jeho pomernej časti a to:
2. rozhodnutie o vklade nehnuteľnosti na nového vlastníka
3. dohoda o zrušení nájmu nehnuteľnosti
4. prihlásenie sa na trvalý pobyt mimo obce
5. odhlásenie z prechodného pobytu v obci
6. ukončenie podnikateľskej činnosti na území obce
7. zrušenie prevádzky na území obce
8. Obec poplatok zníži alebo odpustí za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku a predloží podklady, že viac ako 90 dní v zdaňovacom období sa nezdržiava alebo sa nezdržiaval na území obce.
9. Splňujúcou podmienkou na zníženie alebo odpustenie poplatku je poplatník:
10. bývajúci, študujúci, pracujúci dlhodobo mimo obce
11. vo výkone trestu odňatia slobody, prípadne vo výkone väzby
12. umiestnený v zariadení sociálnych služieb a zdravotníckom zariadení.
13. držiteľ preukazu fyzickej osoby s ťažkým zdravotným postihnutím,
14. držiteľ preukazu fyzickej osoby s ťažkým zdravotným postihnutím so sprievodcom,
15. Podkladom pre preukázanie splnenia podmienky na zníženie alebo odpustenie poplatku poplatníkom je:
16. doklad preukazujúci status žiaka alebo študenta potvrdenie o návšteve školy, len ak žiak alebo študent navštevuje školu so sídlom mimo územia Slovenskej republiky. Ak ide o žiaka alebo študenta, ktorý navštevuje školu so sídlom na území Slovenskej republiky, na splnenie podmienky na zníženie poplatku alebo odpustenie poplatku poskytne poplatník obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom informačného systému, ku ktorému má obec zriadený prístup
17. doklad o pobyte v zahraničí
18. potvrdenie zamestnávateľa o trvaní pracovného pomeru
19. potvrdenie od agentúry, ktorá sprostredkovala prácu v zahraničí
20. doklad o prechodnom pobyte
21. doklad o zaplatení poplatku na inom mestskom/obecnom úrade
22. potvrdenie sociálneho alebo zdravotníckeho zariadenia o pobyte
23. Pri súbehu znížení poplatku sa uplatní jedno zníženie alebo zníženie výhodnejšie pre poplatníka. Ak sa poplatník nezdržiava alebo sa nezdržiaval na území obce viac ako 90 dní, pričom túto podmienku splní kumuláciou viacerých podmienok na zníženie a odpustenie poplatku, a súčasne obdobie s podmienkou na odpustenie poplatku, počas ktorého sa poplatník nezdržiaval na území obce je kratšie ako 90 dní, má nárok len na zníženie poplatku.
24. Poplatník uplatní nárok na zníženie alebo odpustenie poplatku podľa podmienok a na základe podkladov najneskôr do 90 dní po skončení zdaňovacieho obdobia, inak nárok na zníženie alebo odpustenie poplatku zaniká.

**DEVIATA Č A S Ť**

**SPOLOČNÉ A ZÁVEREČNÉ USTANOVENIA**

**§ 22**

**Schválenie**

Obecné zastupiteľstvo v Brezinách sa uznieslo na tomto všeobecne záväznom nariadení

dňa ......

**§ 23**

**Platnosť**

VZN č. .../.... nadobúda platnosť' dňom vyvesenia na úradnej tabuli

**§24**

**Účinnosť**

Všeobecne záväzné nariadenie č. ..../......, ktorým sa mení a dopĺňa VZN č. ...../.....

o miestnych daniach a miestnom poplatku za komunálne odpady a drobné stavebné odpady

nadobúda účinnosť' 01.01.2021.

**§ 25**

**Zrušovacie ustanovenia**

4. Nadobudnutím účinnosti VZN č. ..../.... sa zrušuje a nahrádza VZN obce ...... č. ...../..... o miestnych daniach a miestnom poplatku za komunálne odpady a drobné stavebné odpady

\_\_\_\_\_\_\_\_\_\_\_\_\_\_\_\_\_\_\_\_\_

 Ján Šatara

 starosta

Vyvesené na úradnej tabuli: .................

Zvesené z úradnej tabule: ...................

1. § 3 až 7 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 369/1999 Z. z. [↑](#footnote-ref-1)
2. Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky.

§ 17 až 33 zákona č. 48/2002 Z. z. o pobyte cudzincov a o zmene a doplnení niektorých zákonov v znení zákona č. 408/2002 Z. z. [↑](#footnote-ref-2)
3. § 43a ods. 2 zákona č. 50/1976 Zb. v znení zákona č. 237/2000 Z. z. [↑](#footnote-ref-3)
4. § 9 písm. d) zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon). [↑](#footnote-ref-4)
5. § 9 písm. c) zákona Národnej rady Slovenskej republiky č. 162/1995 Z. z. [↑](#footnote-ref-5)
6. § 9 písm. e) zákona Národnej rady Slovenskej republiky č. 162/1995 Z. z. [↑](#footnote-ref-6)
7. § 9 písm. f) zákona Národnej rady Slovenskej republiky č. 162/1995 Z. z. [↑](#footnote-ref-7)
8. § 3 zákona č. 326/2005 Z. z. v znení zákona č. 360/2007 Z. z. [↑](#footnote-ref-8)
9. § 9 písm. h) zákona Národnej rady Slovenskej republiky č. 162/1995 Z. z. [↑](#footnote-ref-9)
10. Napríklad § 6 zákona Národnej rady Slovenskej republiky č. 182/1993 Z. z. v znení zákona č. 158/1998 Z. z. [↑](#footnote-ref-10)
11. § 6 ods. 2 zákona č. 446/2001 Z. z.

§ 1 ods. 1 zákona Národnej rady Slovenskej republiky č. 278/1993 Z. z. v znení neskorších predpisov.

§ 6 zákona Slovenskej národnej rady č. 138/1991 Zb. v znení neskorších predpisov. [↑](#footnote-ref-11)
12. §17a zákona č. 582/2004 Z. z. zákon o miestnych daniach a miestnom poplatku za komunálne odpady a drobné stavebné odpady a o zmene a doplnení niektorých zákonov [↑](#footnote-ref-12)
13. § 48 ods. 3 až 5 a § 49 zákona č. 563/2009 Z. z. o správe daní (daňový poriadok) a o zmene a doplnení niektorých zákonov [↑](#footnote-ref-13)